CELEX: 62020TN0602
Language: el
Date: 2020-09-30 00:00:00
Title: Υπόθεση T-602/20: Προσφυγή της 30ής Σεπτεμβρίου 2020 — MS κατά Επιτροπής

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/41
            
         
      Προσφυγή της 30ής Σεπτεμβρίου 2020 — MS κατά Επιτροπής
      (Υπόθεση T-602/20)
      (2020/C 414/62)
      Γλώσσα διαδικασίας: η γερμανική
      
         Διάδικοι
      
      
         Προσφεύγων: MS (εκπρόσωπος: M. Medla, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση, όπως προσδιορίστηκε στην απόφαση επί της διοικητικής ενστάσεως, και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η προσφυγή στρέφεται κατά της αποφάσεως PMO 4, TFT IN, 0425863600, της Ευρωπαϊκής Επιτροπής, PMO — Γραφείο Διαχείρισης και Εκκαθάρισης των Ατομικών Δικαιωμάτων, PMO 4 — Συντάξεις και σχέσεις με τους πρώην υπαλλήλους, της 3ης Δεκεμβρίου 2019, όπως προσδιορίστηκε με την απόφαση HR.E.2/NX/sb/Ares της Ευρωπαϊκής Επιτροπής, DG HR — Γενική Διεύθυνση Ανθρωπίνων Πόρων και Ασφάλειας, DIR E — Νομικές υποθέσεις και συμπράξεις, Γραφείο 2 — Προσφυγές και παρακολούθηση υποθέσεων, της 30ής Ιουνίου 2020, με την οποία απορρίφθηκε η διοικητική ένσταση του προσφεύγοντος κατά της προσβαλλομένης αποφάσεως.
      Η προσφυγή στηρίζεται σε έναν και μοναδικό λόγο ακυρώσεως, ο οποίος αφορά παράβαση του άρθρου 11, παράγραφος 2, δεύτερο εδάφιο, του παραρτήματος VIII του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης (1), σε συνδυασμό με το άρθρο 7, παράγραφος 1, δεύτερο εδάφιο, της αποφάσεως της [28ης Απριλίου] 2004 περί γενικών εκτελεστικών διατάξεων των άρθρων 11 και 12 του παραρτήματος VIII του ΚΥΚ σχετικά με τη μεταφορά συνταξιοδοτικών δικαιωμάτων.
      Κατά τον προσφεύγοντα, κακώς η καθής χρησιμοποίησε ως βάση για τον υπολογισμό των συντάξιμων ετών που έπρεπε να ληφθούν υπόψη το κεφάλαιο το οποίο πράγματι μεταφέρθηκε και προσαρμόστηκε με ετήσιο συντελεστή 3,9 % κατά τον χρόνο υποβολής της αιτήσεως μεταφοράς. Αντιθέτως, η καθής θα όφειλε να βασίσει τον υπολογισμό αυτό στην αξία των θεμελιωμένων συνταξιοδοτικών δικαιωμάτων, όπως την γνωστοποίησε ο οργανισμός διαχείρισης του εθνικού συνταξιοδοτικού συστήματος κατά τον χρόνο υποβολής της αιτήσεως μεταφοράς. Τούτο θα είχε ως αποτέλεσμα να αυξηθεί κατά 20 % ο αριθμός συντάξιμων ετών που έπρεπε να ληφθούν υπόψη.
      
         (1)  Κανονισμός αριθ. 31 (ΕΟΚ), 11 (EKAE) περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενεργείας (ΕΕ P 045 της 14.6.1962, σ. 1385).